கேள்வி: காற்றுச் சுழலி குறித்து விரிவாக சொல்லுங்கள்.
பதில்: File:காற்றாலை பண்ணை.jpg File:காற்று சுழலியின் கூரை அல்லது முகடு.jpg காற்றுச்சுழலி அல்லது காற்று விசையாழி (''wind turbine'', தமிழில் இது காற்றாலை என்றும் சில வேளைகளில் அழைக்கப்படுகிறது) என்பது காற்று இயக்க ஆற்றல் மின்னிலையாற்றல் காற்றுத் திறன் ஒரு இயந்திரம் ஆகும். காற்றாலைப் பண்ணைகளில் நிறுவப்படும் பல நூற்றுக்கணக்கான பெரிய விசையாழிகள் இப்போது 650 வாட்டு (அலகு) ஆற்றலை உற்பத்தி செய்கின்றன, அத்துடன் ஆண்டுதோறும் ஆற்றல் 60 கிகாவாட்டால் அதிகரிக்கப்படுகின்றது. காற்றுச் சுழலிகள் இடைவிடாத புதுப்பிக்கத்தக்க ஆற்றல் முக்கிய மூலமாக உள்ளன, மேலும் பல நாடுகளில் ஆற்றல் செலவைக் குறைக்கவும், புதைபடிவ எரிமம் நம்பியிருப்பதைக் குறைக்கவும் பயன்படுத்தப்படுகின்றன. ஒளிமின்னழுத்தியம், நீர் மின் ஆற்றல், புவிவெப்ப மின்சாரம், நிலக்கரி மற்றும் எரிவளிம ஆற்றல் மூலங்களுடன் ஒப்பிடுகையில், 2009 ஆம் ஆண்டு நிலவரப்படி, காற்றானது "மிகக்குறைந்த பைங்குடில் வளிமம் உமிழ்வுகள், குறைந்த நீர் நுகர்வுத் தேவைகள் மற்றும் மிகவும் சாதகமான சமூகத் தாக்கங்களைக் கொண்டது" என்று கூறுகிறது. படகுகள் அல்லது கூண்டுவண்டிகளுக்கான துணை ஆற்றலுக்கான மின்கல மின்னூட்டல், போக்குவரத்து எச்சரிக்கைப் பலகைகளை இயக்குதல் போன்ற பயன்பாடுகளுக்கு சிறிய காற்றுச் சுழலிகள் பயன்படுத்தப்படுகின்றன. பெரிய காற்றுச் சுழலிகள், பயன்படுத்தப்படாத மின்சாரத்தை மின் வலைப்பின்னல் வழியாக பயன்பாட்டு வழங்குனருக்கு மீண்டும் விற்பனைக்கு விடுவதன் மூலம் உள்நாட்டு மின் விநியோகத்திற்கு பங்களிக்க முடியும். தற்கால பொறியியல் மற்றும் தொழினுட்பமுறைகளில் காற்றுச்சுழலியின் தேவை அதிகரிப்பிற்கு ஏற்றாற்போல, அது கிடைமட்ட மற்றும் செங்குத்து அச்சு சுழலிகளாக வகைபடுத்தப்படுகிறது. காற்றின் மூலம் ஆற்றலானது பெறப்படுவதால் இச்செயல்முறை புதுப்பிக்கத்தக்க ஆற்றல் வளங்களுள் ஒன்றாகக் கருதப்படுகிறது. அதாவது இந்த ஆற்றலை மீண்டும் மீண்டும் உற்பத்தி செய்து பயன்படுத்திக்கொள்ள இயலும்.
கேள்வி: காற்றுச் சுழலி - நேர்க் காற்று பற்றி விளக்கவும்.
பதில்: File:ப்ரேக்.jpg நேர்க் காற்று என்பது ஒரே திசையை நோக்கிச் சீரான வேகத்தில் தொடர்ச்சியாகவும் அலைகள் குறைந்தும் வீசும் காற்று ஆகும். புவியமைப்பின் காரணமாகப் பல இடங்களில் நேர்க் காற்று வீசும். இந்த வகைக் காற்று காற்றாலைகளுக்குப் பெரிதும் பயன் உள்ளதாக அமையும். காற்றுச் சுழலிகளுக்கு அதிக காலத்திற்குக் நேர் காற்று தேவைப்படுகிறது என்பதால் இவ்வகைக் காற்று வீசும் இடங்களில் தான் பெரும்பாலான காற்றுச் சுழலிகள் அமைக்கப் படுகின்றன. அதனால் பெருமளவு மின்சாரத்தை உற்பத்தி செய்ய முடியும்.
கேள்வி: காற்றுச் சுழலி - அலைக் காற்று குறித்து விரிவாக சொல்லுங்கள்.
பதில்: அலைக் காற்று நேர்க்காற்றில் இருந்து சற்றுத் துண்டிக்கப்பட்டது. விட்டு விட்டு வீசும் தன்மை கொண்டது. இது ஒரு சில இடங்களில் மட்டுமே காணப்படுகின்றது. உதாரணமாக, சிறிய மலைப் பள்ளத்தாக்குகளைத் தாண்டிவரும் காற்று, அல்லது பெரும் காடு அல்லது வெளிகளில் இருந்து வரும் காற்று, பெரும் கடல் அலைகளில் மோதிவரும் காற்று, சூடான வெப்ப நிலையில் இருந்து குளிரான வெப்ப நிலைக்கு வரும் காற்று ஆகியவற்றைக் கூறலாம். இந்த வகைக் காற்றினால் காற்றாலைகளில் அதிக மின் உற்பத்தியினைப் பெற இயலாது. காற்றுச் சுழலியின் பாதுகாப்புக் காரணமாகவும், இக்காற்றின் போது சுழலிகள் சில நேரங்கள் தொழிற்படாமல் நிறுத்தப்படும்.
கேள்வி: காற்றுச் சுழலி - மேல் காற்று பற்றி விளக்கவும்.
பதில்: மேல் காற்று ஆனது அதிகக் காலங்களுக்குக் கிடைக்கக் கூடியதாகும். மேட்டுப் பிரதேசம், அல்லது மலைப்பிரதேசம் அல்லது கடல் நீரில் இருந்து 50 மீற்றர் உயரத்திலும் இவ்வகைக் காற்று காணலாம். அதே வேளை நேர்க் காற்றாக உள்ளதனால் இந்த காற்று, காற்றுச் சுழலி இயந்திரத்துக்கு பெரிதும் உதவியாக உள்ளது. உதாரணத்துக்கு, விளையாட்டுப் பட்டம் மேல் காற்றுக்குச் சென்றடைந்தால் அப் பட்டம் பெரும்பாலும் நிலத்தில் விழாது எனலாம்.
கேள்வி: காற்றுச் சுழலி - சுழல் காற்று குறித்து விரிவாக சொல்லுங்கள்.
பதில்: சுழல் காற்று என்பது பெரும்பாலும் மாரி அல்லது மழைக் காலத்தில், மழையுடன் வரக்கூடிய காற்றாகும். ஒரு சில பிரதேசங்களில் இருக்கும் வெப்பமும் குளிரும் காரணமாகக் காற்றின் தன்மை மாறி ஒரு வகைச் சுழல் காற்றாக மாறுகிறது. அப்போது அதன் வேகமும் அதிகரிக்கும். அதே நேரத்தில் அதன் திசைகளும் மாறும். இதன் காரணமாக, தானியங்கிப் பொறிமுறைகள் அற்ற காற்றுச் சுழலிகளை இயக்குவது ஆபத்தானது என்பதால், இந்தச் சுழற்காற்று வீசும்போது அனைத்துக் காற்றுச் சுழலிகளும் செயல் படுத்துவது நிறுத்தி வைக்கப்படும்.
கேள்வி: காற்றுச் சுழலி - காற்றின் வேகம் பற்றி விளக்கவும்.
பதில்: காற்றுச் சுழலிக்குக் காற்றின் வேகம் ஒரு முக்கியமான பண்பு ஆகும். காற்றுச் சுழலியானது திறம்படச் செயற்பட வேண்டுமாயின் காற்றின் வேகம் ஒரு வினாடி ஐந்து மீற்றர் தூரத்தில் இருந்து பதினைந்து மீற்றர் வரை இருக்க வேண்டும். அந்நிலையில் காற்றுச் சுழலிகள் உச்சத் திறனோடு செயல்படக்கூடியவை. அதே வேளை காற்றின் வேகம் வினாடிக்கு நான்கு மீற்றர் வேகமாக இருந்தால் காற்றுச் சுழலிகள் தொடர்ந்து செயல்படும் என்றாலும் அவற்றின் திறன் குறைவாகவே இருக்கும். இதன் காரணமாக மின் உற்பத்தியும் குறைவாக இருக்கும். ஒரு வினாடிக்குக் காற்றின் வேகம் நான்கு மீற்றருக்குக் குறைவாக இருப்பின் காற்றுச் சுழலிகள் செயல்படா. அத்தோடு ஒரு காற்றுச் சுழலி செயற்பட்டுக் கொண்டிருக்கும் போது காற்றின் வேகம் ஒரு வினாடிக்குப் பதினைந்து மீற்றருக்கு மேல் சென்றால் காற்றுச் சுழலிகளுக்குப் பேராபத்தைத் தரும் என்பதால் பாதுகாப்பு கருதித் தானியங்கிப் பொறிமுறையைப் பயன்படுத்திக் காற்றுச் சுழலிகள் நிறுத்தப்படுவது இயல்பு.
கேள்வி: காற்றுச் சுழலி - காற்றுச் சுழலி வகைகள் பற்றி விளக்கவும்.
பதில்: File:HAWT and VAWTs in operation medium.gif காற்றுச் சுழலி வகைகள் இரண்டாகும்: காற்றுச் சுழலிகள் கிடைமட்டமாகவோ அல்லது செங்குத்து அச்சிலோ சுழலலாம், கிடைமட்டச் சுழலிகள் பழையதும் மிகவும் பொதுவானதும் ஆகும். இவை இறக்கைகளைக் கொண்டதாகவோ அல்லது இறக்கைகளில்லாச் சுழலிகளாகவோ இருக்கலாம். வீட்டுப் பயன்பாட்டிற்கான செங்குத்து வடிவமைப்புகள் குறைந்த ஆற்றலை உற்பத்தி செய்கின்றன, அத்துடன் அதிகப் பயன்பாட்டிலும் இல்லை.
கேள்வி: காற்றுச் சுழலி - மின்னியக்கி பற்றி நீங்கள் என்ன அறிந்துள்ளீர்கள்?
பதில்: மின்னியக்கி வகைகள் இரண்டு அவையாவன: * AC = alternating current மாறுதிசை மின்னோட்டம் கொண்டா மின்னியக்கி * DC = Direct current நேர் மின்னோட்டம் கொண்டா மின்னியக்கி மேலே குறிப்பிடப்பட்ட இரண்டு வகை மின்னியக்கிகள் காற்றுச் சுழலிகளில் பயன்படுத்தப்பட்டாலும், ஒரு குறிப்பிட்ட அளவு வலுவுடைய மின்னியக்கிகளே காற்றுச் சுழலிகளுக்கு ஏற்புடையனவாக உள்ளன. 4500(kW) கிலோவாட் வரையிலான மின்னியக்கிகள் பொதுவாக பாவிக்கப்பட்டாலும் அதிகூடிய வலுவுடைய 8000(kW) கிலோவாட் கொண்டா மின்னியக்கிகளும் பாவிக்கப்படுகின்றன.